open-index/open-wikipedia-markdown huggingface dataset:
Jeorjos Papandreu

**Jeorjos (Andrea) Papandreu** môže byť:
*grécky predseda vlády 1944-45, 1963, 1964-65, pozri Jeorjos Papandreu (starší)
*grécky predseda vlády od roku 2009, prezývaný Jorgos A. Papandreu, pozri Jeorjos Papandreu (mladší)
Vladimír Dlouhý (herec)

**Vladimír Dlouhý** (* 10. jún 1958, Praha – † 20. jún 2010, Praha) bol český herec, brat herca Michala Dlouhého.

Hrať začínal už v detskom veku, keď úspešne debutoval v roku 1970 v Kachyňovom filme *[[Už zase skáču přes kaluže]]*. Po absolvovaní pražského konzervatória pôsobil najskôr v Divadle Na zábradlí, potom hral v Městských divadlech pražských resp. v Divadle Rokoko a nakoniec vo Vinohradskom divadle.

Pred smrťou sa oženil s herečkou Petrou Jungmanovou s ktorou mal dvojičky, Jiřího a Jana. Z prvého manželstva mal dcéru Danielu.

Zomrel vo veku 52 rokov na rakovinu.

## Referencie

## Zdroj

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Detskí herci
Kategória:Držitelia Českého leva
Kategória:Súrodenci v herectve
Kategória:Úmrtia na rakovinu žalúdka
Kategória:Osobnosti z Prahy
Vladimír Dlouhý

**Vladimír Dlouhý** môže byť:

* český herec, pozri Vladimír Dlouhý (herec)
* český politik a ekonóm (*1953), pozri Vladimír Dlouhý (politik)
* český politik (*1950), pozri Vladimír Dlouhý (poslanec)

Dlouhý, Vladimír
Choroba z ožiarenia

**Choroba z ožiarenia** je následok poškodenia tkanív po ich vystavení účinkom ionizujúceho žiarenia. Môže mať akútnu alebo chronickú podobu. Akútna vzniká pri jednorazovom veľkom ožiarení, kým chronická vzniká účinkom dlhodobého ožarovania nižšími dávkami, alebo ako následok prekonanej akútnej choroby. Akútna choroba má typický klinický priebeh, ktorý má 4 fázy:

# obdobie začiatočných príznakov,
# latentná fáza (obdobie bez klinických príznakov),
# obdobie plného rozvoja choroby,
# obdobie rekonvalescencie.

Akútna choroba z ožiarenia sa začne prejavovať hneď po ožiarení, alebo niekoľko málo hodín po ožiarení. Sprevádzajú ju príznaky, ktoré sa nazývajú prodromálne príznaky. Patrí k nim celková slabosť, nevoľnosť, zvracanie, sucho v ústach, smäd, bolesť hlavy, pri vyšších dávkach problémy s trávením a hnačky. U niektorých postihnutých boli zaznamenané poruchy vedomia, spánku či stav podobný šoku. Pri pozorovaní postihnutých v Černobyle sa ukázalo, že čím skôr došlo po ožiarení k zvracaniu, tým bola prognóza ďalšieho vývoja choroby horšia. Ďalej sa na exponovanom mieste na koži môže objaviť erytém, pocity svrbenia, pálenia.

Po pominutí počiatočných príznakov, ktoré sú krátkodobé, nastupuje u ožiarených rôzne dlhé obdobie bez klinických príznakov. Napriek tomu, že postihnutým je lepšie, choroba skryte pokračuje až do obdobia plného rozvoja. Nastupujú horúčky, zvracanie, hnačky, krvácanie, zápaly slizníc. Objavuje sa infekcia podnietená zrútením obranných schopností organizmu. Zvracanie a hnačky vedú k dehydratácii, ohrozené sú obličky. Objavujú sa tiež kardiovaskulárne poruchy. Poškodená je krvotvorba, pečeň. Ktorákoľvek z týchto patologických zmien alebo ich kombinácia môže v tejto fáze spôsobiť smrť. Pri veľmi vysokých dávkach (nad 10 Gy) nastane smrť poškodením centrálnej nervovej sústavy. Poškodené sú aj pohlavné žľazy. K strate plodnosti dochádza u mužov po dávkach 3 až 8 Gy, u žien už od 3 Gy. Toto obdobie trvá dva až tri týždne. 

U postihnutých, ktorí prežijú, pretože neboli vystavení smrteľnej dávke, pozvoľna nastupuje obdobie rekonvalescencie. Stav postihnutého sa pozvoľna zlepšuje, príznaky ustupujú, upravuje sa tvorba krvných elementov, klesá teplota, zlepšuje sa chuť do jedla. Môže dôjsť aj k úplnému uzdraveniu, ale u postihnutých nastáva častejší výskyt leukémie a iných nádorových ochorení. Pri akútnych lokálnych zmenách (prahová dávka 3 Gy pre poškodenie kože) dochádza k epilácii, ktorá môže byť po dávke nad 6 Gy trvalá. Najzávažnejšia forma akútnej choroby z ožiarenia je tzv. nervová, pri ktorej zaniká väčší počet nervových buniek. To vedie k poruchám orientácie, koordinácie, bezvedomiu a smrti.

**Choroba z ožiarenia**

## Referencie


Kategória:Rádioaktivita
Kategória:Choroby
Valerij Iľjič Roždestvenskij

**Valerij Iľjič Roždestvenskij** (; * 13. február 1939, Leningrad – † 31. august 2011, Hviezdne mestečko) bol sovietsky kozmonaut z lode Sojuz 23.

## Život
Vyštudoval vyššie technické učilište vojenského námorníctva. Miloval more a stal sa potápačom, podieľal sa na vyslobodzovaní vrakov lodí z dna mora. Napriek tomu sa po niekoľkých rokoch odhodlal (skafander ako skafander, to bola jedna z jeho úvah) a prihlásil sa do výcvikového strediska kozmonautov, prešiel zložitú etapou lekárskych vyšetrení a príprav a ocitol sa na štarte do vesmíru.

Išlo o Sojuz 23, štartoval spoločne s Viačeslavom Zudovom v októbri 1976, ale let sa obom nováčikom nepodaril. Nepracoval systém automatického približovania Sojuzu k orbitálnej stanici Saľut 5 a preto riadiace strediskom rozhodlo o predčasnom návrate lode s posádkou na Zem po dvoch dňoch letu.

V oddieli kozmonautov bol vedený vo funkcii palubného inžiniera od 28. októbra 1965 do 24. júna 1986. Po odchode z oddielu kozmonautov slúžil v rôznych funkciách v Stredisku prípravy kozmonautov, naposledy od roku 1990 prevzal v Hviezdnom mestečku 2. správu (výcvikovú). V roku 1992 bol uvoľnený z ozbrojených síl, potom pôsobil v súkromnom sektore. Mal jedno dieťa..

## Let do vesmíru
* Sojuz 23 (14. október 1976 - 16. október 1976)

## Referencie


## Externé odkazy

* Na webe Space40

## Zdroj

Kategória:Narodenia v 1939
Kategória:Úmrtia v 2011
Kategória:Sovietski kozmonauti
Kategória:Hrdinovia Sovietskeho zväzu
360 stupňová spätná väzba

**360-stupňová spätná väzba** je nástroj rozvoja ľudských zdrojov, ktorého podstatou je viacnásobné hodnotenie pracovníka zo strany jeho spolupracovníkov. Postupné, viacnásobné hodnotenie je najvýraznejším znakom tohoto nástroja. Výsledkom viacnásobného hodnotenia je informácia, teda spätná väzba hodnotenému o tom, ako iní vidia jeho správanie, ako ho hodnotia a ako na nich pôsobí. Je to informácia od ľudí, s ktorými prichádza v práci do styku, od jeho bezprostredných spolupracovníkov. Medzi hodnotiteľmi sú obvykle iba tí spolupracovníci, ktorí ho dokážu - v rôznych situáciách - ohodnotiť najlepšie. Je to jeho *bezprostredný nadriadený*, potom *kolegovia na rovnakej úrovni*, ďalej ľudia, ktorých vedie, teda jeho *podriadení* a niekedy aj *zákazníci*, s ktorými prichádza do styku. Okrem toho manažér hodnotí aj sám seba. Manažéri sú zvyčajne hodnotení na základe dopredu vybraných kompetencií, resp. výkonových štandardov zodpovedajúcich ich pracovnému zaradeniu, definícii pracovného miesta a povahe profesie.  

## Použitie
Situácie, kedy sa 360-stupňová spätná väzba používa, bývajú rôzne. Prvým je použitie ako *systémového nástroja rozvoja ľudí*. Na základe jeho výsledkov sú odvodzované rozvojové plány - individuálne, ale aj celo firemné. Opakované použitie 360-stupňového hodnotenia (po realizácii rozvojových plánov) slúži ako veľmi dobre čitateľná spätná väzba k vyhodnoteniu vzdelávacích aktivít a v neposlednom rade aj k vyhodnoteniu efektivity vynaložených finančných prostriedkov. Použiteľná je pri celom rade personálnych rozhodnutí (výber, odmeňovanie, postup, zaradenie do tímu, znižovanie stavov, preraďovanie, plánovanie nástupníctva a podobne) a v neposlednom rade pri formovaní firemnej kultúry.

## Priebeh
Skladá sa z niekoľkých krokov, ktoré tvoria logicky uzatvorený a opakujúci sa proces. Prvým krokom je príprava samotnej organizácie, definovanie cieľov a zámerov, informovanie všetkých zúčastnených strán. Ďalším krokom je dizajn samotného nástroja. Dizajn odráža momentálne potreby firmy a po čase sa môže, na základe zmeny zámeru resp. cieľa hodnotenia, modifikovať. Najčastejšie sa na získavanie 360-stupňovej spätnej väzby používajú dotazníky. Administrácia je možná s použitím papierových dotazníkov, resp. formou *online nástrojov* na to určených. Online administrácia má viacero výhod - je rýchlejšia, jednoduchšia, menej náročná na organizáciu a neposlednom rade do vysokej miery zaručuje *anonymitu* hodnotiteľov.

Hodnotení ohodnotia sami seba a následne nominujú vhodných hodnotiteľov. Po zozbieraní všetkých hodnotení a spracovaní výsledkov obdrží každý manažér prehľadnú individuálnu správu, ktorá tvorí základ pre poskytnutie verbálnej spätnej väzby zaškoleným pracovníkom. Cieľom spätnej väzby je správna interpretácia výsledkov. Slúži aj na to, aby sa každý hodnotený stotožnil s výsledkami hodnotení a získal motiváciu k rozvoju. Neoddeliteľnou súčasťou spätnej väzby je aj zostavenie plánu ďalšieho postupu pre každého hodnoteného.

## Literatúra
* Kubeš, M., Šebestová, Ľ.: *360stupňová zpětná vazba jako nástroj rozvoje lidí*. Grada Publishing, s.r.o., Praha, 2008. ISBN 978-80-247-2314-3

Kategória:Personalistika
Giuseppe Meazza

**Giuseppe Meazza** (* 23. august 1910, Miláno, Taliansko - † 21. august 1979, Lissone) bol taliansky futbalový reprezentant, považovaný za jedného z najlepších futbalistov svojej éry. Mnohými je považovaný za najlepšieho talianskeho futbalistu všetkých čias.

V 30. rokoch bol oporou Interu Miláno a , s ktorou získal dva tituly majstra sveta (1934 a 1938).

Hlavný štadión San Siro v Miláne dnes nesie na jeho počesť názov *[[Stadio Giuseppe Meazza]]*.

## Referencie

## Zdroj

Kategória:Hráči FC Internazionale Miláno
Kategória:Hráči AC Miláno
Kategória:Hráči Juventus FC
Kategória:Hráči AS Varese 1910
Kategória:Hráči Atalanta BC
Kategória:Hráči Serie A
Kategória:Hráči Majstrovstiev sveta vo futbale 1934
Kategória:Hráči Majstrovstiev sveta vo futbale 1938
Kategória:Majstri sveta vo futbale
Kategória:Osobnosti z Milána
Robert Parker

**Robert Allan Ridley Parker** (* 14. december 1936, New York, USA) je americký astronóm a astronaut z letov raketoplánom Columbia. Je registrovaný ako 129. človek vo vesmíre.

## Životopis
Po strednej škole vyštudoval aj vysoké školy Amherst College a California Institute of Technology, kde získal vzdelanie doktora fyziky a astronómie. Od roku 1967 bol zamestnaný v NASA Headquarters vo Washingtone D.C.. Hlavným ťažiskom jeho práce bolo laboratórium Spacelab, viedol tiež vedecké pokusy výpravy Apollo 17. Bol vybraný do šiestej skupiny astronautov a absolvoval výcvik..

## Lety do vesmíru
Po prvýkrát letel v raketopláne vo svojich 46 rokoch v roku 1983. Bola to desaťdňová expedícia STS-9. Šesťčlennej posádke velil John Watts Young, ďalej v nej boli Brewster Shaw, Owen Garriott, Ulf Merbold z Nemecka a Byron Lichtenberg. Počas letu aktivovali Spacelab a vykonali niekoľko desiatok pokusov, hovorili s množstvom štátnikov aj rádioamatérov. Let bol úspešný.

Druhýkrát letel o 7 rokov neskôr, rovnaký raketoplán (to už bol jeho 10. let), misia STS-35 bola bez niekoľkých minút deväťdňová. Posádka bola sedemčlenná: Vance Brand, Guy Gardner, John Lounge, Jeffrey Hoffman, Samuel Durrance, Ronald Parise a Robert Parker. Hlavnou náplňou programu bolo pozorovanie, fotografovanie rôznych vesmírnych objektov s pomocou Astro-1 a ďalekohľadu BBXRT. Veľmi úspešný let bol skrátený o deň kvôli počasie v mieste pristátia na základni Edwards v Kalifornii.

* STS-9 Columbia (28. november 1983 - 8. december 1983)
* STS-35 Columbia (2. december 1990, pristátie 11. december 1990)

Pri svojich dvoch letoch strávil vo vesmíre 19 dní.

## Referencie


## Iné projekty

## Externé odkazy

* Na webe Kosmo
* Misia STS-41-A
* Misia STS-35
* Na webe Space 

## Zdroj

Kategória:Kozmonauti USA
Kategória:Osobnosti z New Yorku
Alexandr Alexandrovič Serebrov

**Alexandr Alexandrovič Serebrov** (; 15. február 1944, Moskva – † 12. november 2013, Moskva) bol ruský kozmonaut, ktorý sa zúčastnil štyroch misií na obežnú dráhu Zeme a k orbitálnym staniciam Saľut 7 a Mir.

## Život
### Mladosť a výcvik
V decembri 1978 bol prijatý do oddielu kozmonautov.

### Lety do vesmíru
Krst nováčika si odbil v roku 1982, keď spoločne s kozmonautami  Leonidom Popovom a Svetlanou Savickou absolvoval let na Sojuze T-7 (COSPAR 1982-080A), so štartom z Bajkonuru 19 . augusta 1982. Celá trojica sa pripojila k orbitálnej stanici Saľut 7, po týždni pracovnej činnosti odletela na Zem.

Druhý let mal rovnaký cieľ, teda orbitálna stanica. Štart bol 20. apríla 1983 opäť z Bajkonuru v lodi Sojuz T-8. V trojčlennej posádke bol spolu s Vladimirom Titovom a Gennadijom Strekalovom. Pripojenie zlyhalo a tak sa s loďou vrátili na druhý deň na Zem.

Tretíkrát letel v modernejšej lodi Sojuz TM-8. Štartovali 5. septembra 1989 z Bajkonuru a pripojili sa k orbitálnej stanici Mir. Tu potom pracoval celých päť mesiacov (165 dní), aby sa v rovnakej lodi vrátil na Zem.

Podobný bol štvrtý let v polovici roka 1993. Letel v lodi Sojuz TM-17 na Mir, tu strávil viac ako pol roka a potom sa vrátil na Zem. V tom čase mal 51 rokov.

Je registrovaný ako 110. človek vo vesmíre s 372 dňami strávenými v kozme. Absolvoval 10 výstupov do voľného vesmíru (EVA), všetky zo stanice Mir, s celkovou dĺžkou 31 hodín.

* Sojuz T-7, Saľut 7 (19. august 1982 - 27. august 1982)
* Sojuz T-8 (20. apríl 1983 - 22. apríl 1983)
* Sojuz TM-8, Mir (5. september 1989 - 19. február 1990)
* Sojuz TM-17, Mir (1. júl 1993 - 14. január 1994)

## Po letoch
Oddiel kozmonautov opustil v roku 1995. Bol ženatý a mal jedno dieťa. V roku 2002 pri hasení svojho domu utrpel značné popáleniny a strávil niekoľko týždňov v nemocnici.

## Iné projekty

### Zdroj

## Externé odkazy
* http://mek.kosmo.cz/bio/rusko/00110.htm
* http://www.lib.cas.cz/space.40/INDEX2.HTM 
* http://kosmos-news.kosmo.cz/kosmos35.htm 

Kategória:Sovietski kozmonauti
Kategória:Ruskí kozmonauti
Kategória:Hrdinovia Sovietskeho zväzu
Kategória:Osobnosti z Moskvy
Byron Lichtenberg

**Byron Kurt Lichtenberg** (* 19. február 1948, Stroudsburg, Pensylvánia, USA) je bývalý americký astronaut. Ako špecialista pre užitočné zaťaženie absolvoval dva lety do vesmíru, v roku 1983 sa zúčastnil misie STS-9 a v roku 1992 letu STS-45. 

## Zo života
Byron Lichtenberg absolvoval v roku 1969 Brown University v Providence v štáte Rhode Island, kde získal titul bakalára v odbore letecké inžinierstvo. V roku 1975 študoval strojné inžinierstvo na Massachusetts Institute of Technology, získal titul *[[Master of Science ]]*, na rovnakej univerzite získal v roku 1979 titul Doktor vied (*Doctor of Science*- Sc.D.) v odbore biomedicínske inžinierstvo. 

Do tímu amerických astronautov sa hlásil v roku 1977, ale nebol vybraný. V roku 1978 bol prijatý a získal kvalifikáciu špecialista pre užitočné zaťaženie pre laboratórium Spacelab. 

## Lety do vesmíru
Lichtenberg odštartoval k svojmu prvému letu do vesmíru vo svojich 35 rokoch. Raketoplán Columbia sa vydal z Kennedyho vesmírneho strediska na Floride na desaťdňovú misiu STS-9. Posádku tvorilo šesť astronautov: veliteľ John Young, pilot Brewster Shaw, letoví špecialisti Owen Garriott a Robert Parker a špecialisti pre užitočné zaťaženie Byron Lichtenberg a Nemec Ulf Merbold. V nákladovom priestore raketoplánu bola umiestnená európska laboratórium Spacelab. Európski a americkí vedci pripravili pre posádku 70 vedeckých experimentov, ktoré sa týkali astronómie, fyziky, pozorovania Zeme, biológie a pokusov na materiáloch. Raketoplán pristál s menšími problémami na základni Edwards v Kalifornii. 

Lichtenbergova druhá misia STS-45 sa uskutočnila v marci 1992 raketoplánom Atlantis. Sedemčlenná posádka v zložení veliteľ Charles Bolden, pilot Brian Duffy, Kathryn Sullivanová, David Leetsma, Michael Foale, Byron Lichtenberg a Dirk Frimout plne využívala k desiatkam meraniam a experimentov atmosférické laboratórium ATLAS-1 (*Atmospheric Laboratory for Applications and Science*). Astronauti pracovali na experimentoch z oblasti chémie atmosféry, fyziky plazmy, slnečnej fyziky a astrofyziky. Misia bola zakončená pristátím na Kennedyho vesmírnom stredisku na Floride. 

* STS-9 Columbia (28. november 1983 - 8. december 1983) 
* STS-45 Atlantis (24. marec 1992 - 2. apríl 1992 

Pri svojich dvoch letoch strávil Lichtenberg na obežnej dráhe 19 dní a bol v poradí 130. človekom vo vesmíre.

## Referencie


## Iné projekty

## Zdroj

Kategória:Kozmonauti USA
Kategória:Absolventi MIT
Kategória:Osobnosti z Pensylvánie
Tainovia

[náhľad|Ceremoniálny Park Caguana, [Portoriko]]
**Tainovia** (iné názvy: **Taino, Taíno**, zriedkavo **Taínovia**) je skupina indiánskych etník, ktoré žili na Antilách, v karibskej oblasti.
náhľad|left|Mapa pôvodného osídlenia
[náhľad|Taíno keramika z predkolumbovského obdobia vystavená v Pevnosti Conde de Mirasol na ostrove [Vieques]]

## Externé odkazy
* Video z vystúpenia Taíno folklórneho súboru na pau-wau festivale v Brooklyne 2010

Kategória:Domorodí obyvatelia Južnej Ameriky
Taino

**Taino** môže byť:

* jazyk Tainov, pozri Taino (jazyk)
* mesto v Taliansku, v regióne Lombardsko, pozri Taino (Lombardsko)
* Eric Taino – filipínsky tenista

## Pozri aj
* Tainovia
Slováci v Chorvátsku

thumb|vpravo|Slovenské osídlenie v Chorvátsku, podľa sčítania obyvateľov z roku 2001.
[thumb|Tabuľa Matice Slovenskej v [Rijeka|Rijeke]]
Slovenská menšina v Chorvátsku je koncentrovaná predovšetkým do oblasti mesta Osijek v Osijecko-baranjskej župe (okresy Našice,Djakovo, Novska, Osijek, Vukovar). Určitý počet Slovákov žije aj v oblasti Sisaku. Napriek svojmu malému počtu disponuje slovenská menšina v Chorvátsku výraznými kultúrnymi právami. 

## Vývoj počtu Slovákov v Chorvátsku
* 1961- 8200
* 1971- 6500
* 1981- 6500
* 2001- 4712
* 2011- 4753

## Sčítanie 2001
V tabuľke sú zapísané iba **mestá**/opštiny, kde tvoria Slováci percentuálny podiel väčší ako 1,00%.

## Sčítanie 2011
V tabuľke sú zapísané iba **mestá**/opčiny, kde tvoria Slováci percentuálny podiel väčší ako 1,00%.

### Zoznam obcí s najvyšším percentuálnym zastúpením Slovákov
zdroj: ksh.hu

# Jelisavac - 71,15 %
# Josipovac Punitovački - 70,65 %
# Jurjevac Punitovački - 34,07 %
# Ilok - 18,02 %
# Međurić - 8,66 %
# Bučje Goransko - 8,22 %
# Breznica Našička - 6,16 %
# Markovac Našički - 5,67 %
# Antunovac - 5,51 %
# Soljani - 5,46 %

## Referencie

## Externé odkazy
* Diaspóra v Chorvátsku - o slovenskej menšine, štatistiky, spolky, redakcie, krajanská kultúra.
* KOKAISL, Petr, ŠTOLFOVÁ, Andrea, ZYCHOVÁ Jana, HANUŠ, Pavel a kol. ''Po stopách Slováků ve východní Evropě: Polsko, Ukrajina, Maďarsko, Rumunsko, Srbsko, Chorvatsko a Černá Hora.'' Praha: Nostalgie, 2014. ISBN 978-80-905365-9-3 Ďalšia dostupnosť (online)


Kategória:Etniká, národy a národnosti v Chorvátsku
Chorvátsko
Friuli v Rumunsku

Nepočetná a do značnej miery asimilovaná populácia - potomkovia prisťahovalcov z Friuli a severnej Dobrudže v roku 1870. V 80. rokoch 19. storočia prichádzali Friuli aj do oblasti Craiovy a do Sedmohradska Spolu s Friulmi sa do Sedmohradska sťahovali aj Taliani (predovšetkým z oblasti Belluno)

Kategória:Etniká, národy a národnosti v Rumunsku
Ridnitšohkka

**Ridnitšohkka** (v severnej saamčine Ritničohkka) je vrch v severozápadnom Laponsku vo Fínsku. S výškou  ide o najvyšší vrch ktorého vrchol leží vo Fínsku, aj keď najvyšším bodom krajiny je Halti, ktorej vrchol však leží v Nórsku.

## Referencie

Kategória:Škandinávske vrchy
Kategória:Vrchy vo Fínsku
Kategória:Tisícovky vo Fínsku
Kategória:Laponsko (Fínsko)
William Vallance Douglas Hodge

**William Vallance Douglas Hodge** (* 17. jún 1903, Edinburgh, Spojené kráľovstvo - † 7. júl 1975, Cambridge) bol škótsky matematik, ktorý sa zaoberal predovšetkým geometriou. Je objaviteľom ďalekosiahlych súvislostí medzi algebraickou geometriou a diferenciálnou geometriou, pričom dosiahnuté výsledky v tejto oblasti dnes tvoria teóriu nazývanú Hodgeova teória. Je tiež autorom dôležitých výsledkov v oblasti Kählerovych variet.

Kategória:Škótski matematici
Kategória:Členovia Kráľovskej spoločnosti
Kategória:Osobnosti z Edinburghu
Kategória:Osobnosti z Cambridgea (Cambridgeshire)
Ženská dvojhra na Wimbledone 2010

**Ženská dvojhra na Wimbledone 2010** sa hrala ako súčasť Wimbledonu 2010 od 21. júna do 4. júla. Súťaže sa zúčastnilo 128 hráčok, z toho 32 nasadených, 12 kvalifikantiek a 8 hráčok s divokou kartou. Víťazkou sa stala Serena Williamsová, ktorá vo finále porazila Veru Zvonariovovú 6:3, 6:2. Serena Williamsová tak získala už 13. grandslamový titul.

## Nasadenie

## Výsledky
### Finále

### Horná polovica
#### Sekcia 1

#### Sekcia 2

#### Sekcia 3

#### Sekcia 4

### Dolná polovica
#### Sekcia 5

#### Sekcia 6

#### Sekcia 7

#### Sekcia 8

## Externé odkazy
* www.wimbledon.org – Oficiálne stránky (anglicky)

Kategória:Wimbledon 2010
Telesync

** Telesync** (TS) je metóda kopírovania filmov, zvyčajne chránených autorským právom. 

Nahrávanie sa vykonáva v kine, ale na rozdiel od metódy Cam, taktiež nahrávanej v kine, sa používa externý zdroj zvuku *(najčastejšie zrejme zo slúchadiel pre slabopočujúcich, alebo z reproduktoru v drive-in kine)*. Telesync je často filmovaný v prázdnom kine, alebo v špeciálnej miestnosti s projektormi pomocou profesionálnych kamier. Vďaka tomu je kvalita obrazu i zvuku lepšia ako v prípade Cam, ale aj tak sa jednotlivé kópie TS sa môžu líšiť. Veľakrát totiž filmy označené ako Telesync, majú takú zlú kvalitu, že musia byť označené ako Cam.

Telesync je, mimo DVDRip, najčastejšia forma nelegálnych kópii filmov, zvyčajne dostupná už po pár dňoch od prvej Cam verzie.
Kategória:Kinematografia
Kategória:Autorské právo
Ulf Merbold

**Ulf Dietrich Merbold** (* 20. jún 1941, Greiz, Nacistické Nemecko, dnes Nemecko) je európsky kozmonaut, ktorý pri troch výpravách strávil vo vesmíre 49 dní. 

## Život
Vysokoškolské vzdelanie získal na univerzite vo Stuttgarte (Nemecko), ktorú úspešne zakončil v roku 1976. V rokoch 1968 - 1978 bol zamestnancom Planckovho Inštitútu metalurgie. Roku 1978 sa dostal do tímu nemeckých kozmonautov ESA (European Space Agency) ako vedec, výskumník v odbore fyzika, neskôr absolvoval výcvik v NASA a v Rusku. V období rokov 1983 - 1994 absolvoval tri lety do kozmu. Je rádioamatér. 

## Lety do vesmíru
Po prvýkrát letel vo svojich 42. rokoch na raketopláne Columbia na desaťdňovú misiu a stal sa tak 131. kozmonautom Zeme. Na palube misie (označenie COSPAR 1973-050A) bola západoeurópske laboratórium Spacelab a päť ďalších kozmonautov: Owen Garriott, John Young, Robert Parker , Byron Lichtenberg a Brewster Shaw. Štart bol z Kennedyho vesmírneho strediska na Floride. Počas letu zvládli 70 vedeckých experimentov a s menšími problémami aj pristátie na základni Edwards. 

V januári 1992 odštartoval z Floridy raketoplán Discovery k svojmu 14. letu na misiu STS-42. Na jeho palube bolo sedem kozmonautov: Ronald Grabe, Stephen Oswald, Norman Thagard, David Hilmers, William Readdy, dr. Ulf Merbold (letel druhýkrát) a Roberta Bondarová. Táto zostava vedcov na obežnej dráhe oživila laboratórium Spacelab a Biorack a venovala sa rôznym pokusom. Pristáli na základni Edwards v Kalifornii po ôsmich dňoch letu. 

Vo svojich 53. rokoch vzlietol roku 1994 do vesmíru tretíkrát, tentokrát v ruskej kozmickej lodi Sojuz TM-20. Stal sa členom 17. základnej posádky orbitálnej stanice Mir, kde strávil mesiac. Z Bajkonuru s ním v lodi vzlietli Jelena Kondaková a Alexandr Viktorenko. Na Mire s nimi zostala pôvodná posádka Valerij Poľakov - Jurij Malenčenko - Talgat Musabajev a celá šestica tu mesiac vykonávala množstvo experimentov a odstraňovala rôzne poruchy stanice. Na stanici bol Merbold ako astronaut Európskej vesmírnej agentúry v rámci programu EuroMir. V kozmickej lodi Sojuz TM-19 Merbold s Malenčenko a Musabajevem odleteli na Zem. Pristáli v Kazachstane. 

* STS-9 Columbia (28. november 1983 - 8. december 1983). 
* STS-42 Discovery (22. január 1992 - 30. január 1992). 
* Sojuz TM-20, Mir, Sojuz TM-19 (3. október 1994 - 4. november 1994)

## Zdroje

## Externé odkazy

*http://mek.kosmo.cz/bio/ostatni/00131.htm
*http://mek.kosmo.cz/pil_lety/usa/sts/sts-41a/index.htm
*http://mek.kosmo.cz/pil_lety/usa/sts/sts-42/index.htm
*http://mek.kosmo.cz/pil_lety/rusko/sojuz_tm/so-tm20/index.htm
*http://www.lib.cas.cz/space.40/INDEX2.HTM 

Kategória:Narodenia v 1941
Kategória:Nemeckí kozmonauti
Kategória:Rádioamatéri
Kategória:Držitelia Radu Priateľstva
Kategória:Astronauti ESA
Siepietnica

**Siepietnica** je dedina ležiaca v juhovýchodnej časti Poľska, v Podkarpatskom vojvodstve.

## Externé odkazy
* Stránka obce  

Kategória:Dediny v Poľsku
Robert Lee Stewart

**Robert Lee Stewart** (* 13. august 1942,  Washington D.C., USA) je americký vojenský letec a kozmonaut z programu raketoplánov.

## Život
### Mladosť a výcvik
Po základnej a strednej škole absolvoval štúdium univerzity v Mississippi (The University of Southern Mississippi), kde sa stal v roku 1964 inžinierom matematiky. Majstrom kozmických vied sa stal na texaskej univerzite v Arlingtone (University of Texas at Arlington) roku 1971. Potom lietal ako testovací pilot na základni Edwards, odkiaľ bol vybraný roku 1978 do oddielu kozmonautov NASA ako astronaut špecialista. V tej dobe bol majorom, ženatý, s dvoma deťmi.

### Lety do vesmíru
Jeho prvý let sa uskutočnil s raketoplánom Challenger pri misii STS-41-B v roku 1984, čo bol desiaty let raketoplánov USA. Na palube s ním boli Vance Brand, Robert Gibson, Bruce McCandless, Ronald McNair. Obe družice - Westar a Palapa 2, ktoré mali vypustiť, sa na stanovené obežné dráhy nedostali a tak let nepatril k úspešným.

Rok na to letel znova. Bol to let financovaný armádou, rýdzo vojenský. Štart z Kennedyho vesmírneho strediska, aj pristátie na domovskej základni Edwards v Kalifornii bolo rovnaké ako počas predchádzajúceho letu. Oboje bolo v tajnosti, na palube raketoplánu Atlantis bol plukovník Karol Bobko, pplk. David Hilmers, plk. Robert Stewart a major William Pailes. Počas štyroch dní na orbite vypustili dve identické špionážne družice USAF typu DSSS - 3 (tiež označované ako *USA 11*, *USA 12*).

Týmito letmi sa stal 135. kozmonautom Zeme, na orbite strávil 12 dní.

* STS-41-B Challenger (3. február 1984 - 11. február 1984)
* STS-51-J Atlantis (3. október 1985 - 7. október 1985)

### Po letoch
V roku 1993 už v hodnosti brigádneho generála nastúpil do vedenia spoločnosti Nichols Research Corp, Colorado Springs.

## Referencie


## Iné projekty

## Externé odkazy

*  Na webe Kosmo 
*  Na webe Space 

## Zdroj

Kategória:Kozmonauti USA
Kategória:Osobnosti z Washingtonu D.C.
Robert Stewart

**Robert Stewart** môže byť:

* škótsky kráľ, pozri Róbert II. (Škótsko)
* iný škótsky kráľ, pozri Róbert III. (Škótsko)
* astronaut USA, pozri Robert Lee Stewart
* botanika, pozri Robert Stewart (botanik)

Stewart, Robert
Igor Petrovič Volk

**Igor Petrovič Volk** (; * 12. apríl 1937, Zmijov – † 3. január 2017, Plovdiv) bol sovietsky pilot a kozmonaut, ktorý absolvoval v roku 1984 let Sojuzom.

## Život
### Mladosť a výcvik
V roku 1956 s úspechom absolvoval Kirovogradskoje VAUL a pokračoval v škole letcov. Tú ukončil v roku 1965 a pokračoval na MAI. Túto školu ukončil roku 1969. Stal sa z neho testovací letec. Do výcvikového strediska kozmonautov bol zaradený od roku 1978.

### Lety do vesmíru
Letel na palube Sojuzu T-12 (COSPAR 1984-073A) v lete roku 1984. Partnermi mu boli Vladimir Džanibekov a Svetlana Savická. Cieľom ich posádky bola sovietska orbitálna stanica Saľut 7, kde už bola stála posádka (Leonid Kizim a Oleg Aťkov). Nová trojica bola na stanici štvrtou návštevou. Na jej palube strávili 10 dní, potom sa vrátili na Zem. Pristáli s kabínou na padákoch na území Kazachstanu. Volk bol registrovaný ako 143. človek vo vesmíre s 11 dňami strávenými v kozme.
* Sojuz T-12, Saľut 7 (17. júl 1984 - 29. júl 1984 )

## Po lete
Bol zaradený v stredisku pre raketoplán Buran spolu s štvoricou ďalších letcov, absolvoval s ním aj jeden skúšobný let, projekt bol však v roku 1991 zrušený. V roku 1992 bol náčelníkom OKPKI.

## Iné projekty

## Externé odkazy
* Bio at Astronautix  
* Osobná stránka na MEK 
* Priebeh letu 
* Osobná stránka na Space40  

## Zdroj
* 

Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Hrdinovia Sovietskeho zväzu
Jake Garn

**Edwin Jacob Garn** (* 12. október 1932, Richfield, Utah, USA) je bývalý senátor Kongresu USA, astronaut-pozorovateľ na raketopláne Discovery v roku 1985.

## Krátky životopis
* V rokoch 1974 - 1993 bol senátorom Republikánskej strany v Senáte USA za štát Utah
* Na verejnosti vystupoval ako **Jake Garn**
* V tíme CONG sa zacvičoval od 1984 a po lete z neho odišiel, aby sa venoval senátorskej funkcii.
* Do kozmonautických zoznamov je zapísaný ako 164. človek vo vesmíre.
## Let do vesmíru
Letel iba raz a to v roku 1985, kedy mal 52 rokov. Išlo o sedemdňový let na palube raketoplánu Discovery s misiou STS-51-D, katalogizáciu v COSPAR 1985-028A. Sedemčlenná posádka (Karol Bobko, Donald Williams, dr. Margaret Seddonová, Stanley Griggs, dr. Jeffrey Hoffman, Charles Walker a prominentná osobnosť, senátor Garn) prepravila do vesmíru družice Telesat 9 a Leasat 3, pričom Leasat sa nepodarilo uviesť do prevádzky. Garn prvé dva dni trpel kinetózou. Štart aj pristátie raketoplánu bolo z Kennedyho vesmírneho strediska na Floride.

* STS-51-D Discovery (12. apríl 1985 - 19. apríl 1985)

## Externé odkazy

* http://mek.kosmo.cz/bio/usa/00164.htm
* http://mek.kosmo.cz/pil_lety/usa/sts/sts-51d/index.htm
* http://www.lib.cas.cz/space.40/INDEX2.HTM 

## Zdroj

Kategória:Kozmonauti USA
Kategória:Politici USA
Kategória:Osobnosti z Utahu
Brno-Maloměřice a Obřany

**Brno-Maloměřice a Obřany** je od 24. novembra 1990 mestská časť štatutárneho mesta Brna nachádzajúca sa na severovýchodnom okraji mesta po oboch brehoch rieky Svitavy. 

## Iné projekty

## Externé odkazy
* Oficiálne stránky mestskej časti Brno-Maloměřice a Obřany 


Maloměřice a Obřany
Megan Foxová

**Megan Foxová** (; * 16. máj 1986, Oak Ridge, Tennessee, Spojené štáty) je americká herečka a modelka.

## Profesionálna kariéra
Po ukončení úspešnej kariéry modelky začala svoje herecké účinkovanie v roku 2001 vo vedľajšej role Brianny Wallaceovej vo video filme *Sestry na Bahamách*. Ako hosť sa objavila v niekoľkých televíznych seriáloch ako napríklad *[[Dva a pol chlapa]]*, *Ocean Ave* alebo *Hope & Faith*, kde stvárnila úlohu Sydney Shanowski. V roku 2004 sa prvýkrát objavila vo filme *Spoveď kráľovnej strednej školy,* kde si po boku herečky Lindsay Lohanovej zahrala úlohu Carly. Prielom v jej hereckej kariére znamenala až ponuka režiséra Michaela Baya v roku 2007 na hlavnú ženskú rolu vo filme *[[Transformers (film)|Transformers]] *. 

## Osobný život
[left|thumb|188x188px|Megan v roku 2009 na medzinárodnom filmovom festivale v [Toronto|Toronte.]]
Narodila sa Darlene Tonachiovej a Franklinovi Foxxovi, ktorý zo svojho priezviska vypustil jedno „x“. Rodičia sa rozviedli v jej detstve. So staršou sestrou vyrastali spoločne s matkou a nevlastným otcom Tonym Tonachiom blízko Rockwoodu v Tennessee. Megan má francúzskych, írskych a indiánskych predkov. Hlási sa ku kresťanskej viere. Počas stredoškolského štúdia navštevovala súkromnú kresťanskú školu Morningside Academy, maturitu potom zložila na St. Lucie West Centennial High School. Na strednej škole čelila šikane – nie pre svoj vzhľad, ale preto, lebo sa viac priatelila s chlapcami než dievčatami. S matkou žila, až dokiaľ sa nedokázala uživiť sama. 

Pravidelne sa objavuje v rebríčkoch najkrajších žien sveta, ktoré sú vyhlasované rôznymi časopismi a agentúrami. Médiá ju často porovnávajú s herečkou Angelinou Jolie a nazývajú ju ako Angelinin klon, Angelina 2.0 alebo Angelina Jr. 

Vydala sa v júni 2010 po dlhodobom vzťahu s americkým hercom Brianom Greenom, ktorý stvárnil postavu Davida Silvera v seriáli *[[Beverly Hills 90210]]*. 27. septembra 2012 sa im narodil syn Noah Shannon Green. Už predtým spolu vychovávali Brianovho syna Kassia (* 2002) z jeho predchádzajúceho manželstva. 13. februára 2014 sa im narodil druhý syn Bodhi Ransom a 4. augusta 2016 tretí syn, Journey River. 

## Filmografia
### Film

### Televízia

### Hudobné videá

## Referencie

## Iné projekty

## Externé odkazy
* 
* 

## Zdroj
* 

Kategória:Filmové herečky USA
Kategória:Televízne herečky USA
Kategória:Osobnosti USA francúzskeho pôvodu
Kategória:Osobnosti USA indiánskeho pôvodu
Kategória:Osobnosti USA írskeho pôvodu
Kategória:Osobnosti z Tennessee
Taylor Wang

**Taylor Gun-Jin Wang** (* 16. jún 1940, Šanghaj, Čína) je americký vedec a astronaut čínskej národnosti, ktorý v lete roku 1985 zúčastnil sedemdňového letu v raketopláne Challenger.

## Životopis
Rodina sa odsťahovala v roku 1952 na Taiwan, kde tiež vyštudoval. Potom sa odsťahoval do Hongkongu a odtiaľ odišiel študoval do Kalifornie. Na tamojšej univerzite získal v rokoch 1968-1971 dva doktoráty v odboroch fyziky. V USA už zostal a roku 1975 získal americké občianstvo. Oženil sa, má dvoch synov.

Po absolvovaní výcviku astronautov v Houstone a letu v raketopláne (mal necelých 45 rokov) sa venoval výučbe na univerzite Vanderbild v Nashville, štátu Tennessee. Je autorom 22 patentov a približne 200 vedeckých statí v odbornej tlači.

## Let do vesmíru
Bol na palube raketoplánu Challenger štartujúceho zo základne na Myse Canaveral na Floride spolu s ďalšími šiestimi astronautmi. Išlo o misiu označenú neskôr v COSPAR ako 1985-034A. Na palube sebou viezli aj laboratórium Spacelab 3, dve družice Nusat a GLOMR a klietky s pokusnými zvieratami. Veliteľom raketoplánu bol Robert Overmyer, okrem dr. Taylora Wanga na poste špecialistu pre užitočné zaťaženie, leteli aj Frederick Gregory, William Thornton, Norman Thagard, Don Lind a Lodewijk van den Berg. Vedecký program sa vcelku podarilo splniť, len u niektorých prístrojov sa objavili neopraviteľné poruchy a vypustiť sa nepodarilo družicu GLOMR. Pristáli na základni a kozmodróme Edwards v Kalifornii.

* STS-51-B Challenger, štart 29. apríl 1985, pristátie 6. máj 1985.

## Zdroje

## Externé odkazy

*   Osobná stránka na MEK

*   Let STS-51-B

*   Osobná stránka na Space40

Kategória:Narodenia v 1940

Kategória:Kozmonauti USA
Ján Brodňanský

**Ján Brodňanský** (* 16. október 1910, Dolný Kubín - † 12. január 1997, Dolný Kubín) bol historik, archeológ, speleológ a fotograf.

## Život
Po vyučení  za  hodinára praxoval v Turčianskych Tepliciach. sa Od roku 1948 sa začal systematickejšie venovať výskumom jaskýň v oblasti Chočských vrchov, Malej a Veľkej Fatry a Západných Tatier. Jeho nálezy fauny z jaskýň sú v zbierkach Oravského múzea. Založil oblastnú speleologickú skupinu v Dolnom Kubíne. Patril k  priekopníkom jaskyniarstva na Orave. Zároveň bol zakladajúcim členom Slovenskej speleologickej spoločnosti. 

Má zásluhy za rozvoj a propagáciu turistiky na Orave.  Publikoval články a fotografie s turistickou tematikou v časopisoch: Krásy Slovenska, Slovenský kras, Nová Orava, Vysoké Tatry, Pamiatky a príroda. Venoval sa fotografovaniu v odbore jaskyniarstva, ochrany prírody, histórie a krajinárstva. Bol spoluautorom turistických sprievodcov regiónu Orava. Zároveň venoval sa aj vysokohorskej turistike a horolezectvu.

Aktívne pracoval v ochotníckom divadle, v národopise, v spevokole, v ovocinárstve a v telovýchovnej jednote.

## Referencie

## Literatúra
* REMKO, Milan. *Genius loci Choč Príbehy zo života*. [Bratislava]: Remedika, 2021. ISBN 978-80-972954-4-8

Kategória:Slovenskí jaskyniari
Kategória:Slovenskí historici
Kategória:Slovenskí archeológovia
Kategória:Slovenskí fotografi
Kategória:Osobnosti z Dolného Kubína
William Pailes

**William Arthur Pailes** (* 26. jún 1952, Hackensack, New Jersey, USA) je americký vojak, astronaut, 186. človek vo vesmíre po lete v raketopláne.

## Krátky životopis
Jeho život je úplne venovaný službe v armáde. V roku 1974 ukončil úspešne United States Air Force Academy v odbore informatika, kde získal titul bakalára. V roku 1981 získal titul magistra v rovnakom odbore na Texas A&M University. Bol vojenským letcom na viacerých základniach v USA a Veľkej Británii. V roku 1982 bol zaradený do armádneho výcvikového strediska budúcich astronautov, po troch rokoch absolvoval let raketoplánom a potom sa vrátil k vojenskej službe. Zo strediska kozmonautov USAF odišiel v roku 1988. Používal prezývku Bill.

## Let do vesmíru
Zúčastnil sa rýdzo vojenskej misie, špionážnej a tiež veľmi utajovanej, s označením NASA STS-51-J, podľa evidencie COSPAR 1985-092A. V posádke boli samí vojaci-dôstojníci: plukovník Karol Bobko, podplukovník Ronald Grabe, major David Hilmers, plukovník Robert Lee Stewart a major William Pailes z kozmickej divízie USAF. Počas letu, ktorý štartoval na kozmodróme Cape Canaveral Air Force Station na Floride 3. októbra 1985 vypustili dve vojenské družice typu DSCS-3 s desaťročnou životnosťou a po štyroch dňoch sa vrátili v poriadku na leteckú základňu Edwards v Kalifornii. Počas letu raketoplán dosiahol výškový rekord 515 km nad Zemou.

* STS-51-J Atlantis, štart 3. októbra 1985, pristátie 7. októbra 1985.

## Externé odkazy

* Osobná stránka na MEK
* Let raketoplánom
* Osobná stránka na Space40 

## Zdroje

Kategória:Kozmonauti USA
Kategória:Osobnosti z New Jersey
Kategória:Príslušníci United States Air Force
Kategória:Absolventi United States Air Force Academy
Kategória:Absolventi Texas A&M University
Reinhard Furrer

**Reinhard Alfred Furrer** (25. november 1940, Wörgl, Nacistické Nemecko, dnes Rakúsko – 9. september 1995, Berlín, Nemecko) bol nemecký vedec a astronaut, ktorý sa v roku 1985 zúčastnil letu STS-61-A v americkom raketopláne Challenger. 

## Životné dráha
Vyštudoval vysoké školy v Kieli (1969) a v Berlíne (1972) a získal doktorát v odbore fyziky. Pracoval a učil potom na univerzite v Berlíne. Absolvoval vedecký pobyt v USA na University of Chicago. Do výcvikového strediska astronautov NASA sa dostal v roku 1982 a tri roky potom sa stal Dr. Furrer už 188. človekom vo vesmíre. 

### Let raketoplánom
Zúčastnil sa desiateho letu raketoplánu Challenger na jeseň roku 1985. Išlo o sedemdňovú misiu STS-61-A s laboratóriom Spacelab na palube. Spolu s Reinhardom Furrerom odštartovala z kozmodrómu na myse Canaveral táto medzinárodná posádka: Henry Hartsfield, Steven Nagel, James Buchli, Guion Bluford , Bonnie Dunbarová, Wubbo Ockels z Holandska a Ernst Messerschmid z Nemecka. 

Pretože dvaja z vedcov boli Nemci, riadenie experimentov sa tentoraz malo uskutočniť prvýkrát z nemeckého riadiaceho strediska v Oberpfaffenhofene v blízkosti Mníchova. Na začiatku misie bola vypustená družica GLOMR a aktivovaný Spacelab, v priebehu letu posádka uskutočnila viac ako 70 experimentov. Misia bola zakončená pristátím na základni Edwards. 

* STS-61-A Challenger (30. október 1985 – 6. november 1985) 

### Po lete
Po lete pokračoval v kariére profesora v Nemecku, v roku 1987 prešiel na WIB Weltraum Inštitút Berlin GmbH v Berlíne. Zostal slobodný. Zomrel pri leteckej havárii lietadla Bf 108 v Berlíne v roku 1995, vo svojich 54 rokoch.

## Zdroje

## Literatúra
*Julide Tanriverdi: *Reinhard Furrer – Das Summen des Universums*, ISBN 354835632X

## Externé odkazy

*Reinhard Furrer v Malej encyklopédii kozmonautiky 
*Misia STS-61-A v Malej encyklopédii kozmonautiky 
*Reinhard Furrer na webe SPACE 40 

Kategória:Narodenia v 1940
Kategória:Úmrtia v 1995
Kategória:Nemeckí kozmonauti
Kategória:Nemeckí fyzici
Kategória:Obete leteckých nehôd
Kategória:Rádioamatéri
Rodolfo Neri Vela

**Rodolfo Neri Vela** (* 19. február 1952, Chilpancingo, Guerrero, Mexiko) je mexický kozmonaut, ktorý sa vďaka šesťdennému letu v raketopláne USA stal 195. človekom vo vesmíre.

## Život
### Mladosť a výcvik
V roku 1975 absolvoval mexickú univerzitu Universidad de Mexico v odbore strojárstvo a elektrotechnika, potom pokračoval v štúdiách na University of Essex vo Veľkej Británii, tu v odbore telekomunikácií. Školu ukončil v roku 1976, vo Veľkej Británii zostal a pokračoval vo svojom vzdelávaní na University of Birmingham, odbory elektromagnetizmus a radiácia. Doktorát získal roku 1979, vo veku 27 rokov. Vrátil sa do Mexika na Universidad de Mexico a venoval sa tu vedeckej práci. Odtiaľ odišiel na Institut of Electrical Research, Mexico a nakoniec odišiel znova do Európy. Tu zostal ako vedecký pracovník u ESA, ESTEC (''), Noorwijk v Holandsku. V roku 1983 bol zaradený do výcvikového strediska astronautov NASA a po dvoch rokoch letel do kozmu.

### Let do vesmíru
S raketoplánom Atlantis v novembri 1985 letela sedemčlenná posádka v zložení: Brewster Shaw, Bryan O'Connor, Sherwood Spring, Mary Cleaveová, Jerry Ross, Charles Walker a Rodolfo Neri Vela ako elektrotechnik. Počas letu vypustili tri telekomunikačné družice (jedna z nich bola mexická) a bezpečne pristáli na leteckej základni Edwards v Kalifornii. Let bol katalogizovaný v COSPAR 1985-109a.

* STS-61-B Atlantis (27. november 1985 – 3. december 1985)

## Zdroje

## Externé odkazy

* http://mek.kosmo.cz/bio/ostatni/00195.htm
* http://mek.kosmo.cz/pil_lety/usa/sts/sts-61b/index.htm
* http://www.lib.cas.cz/space.40/INDEX2.HTM 
* http://www.astro.cz/clanek/3327

Kategória:Narodenia v 1952
Kategória:Mexickí kozmonauti
Solidárna republika

**Solidárna republika** (fr. *République solidaire*), skrátene *RS*, je politické hnutie, ktoré založil bývalý francúzsky premiér Dominique de Villepin 19. júna 2010 ako platformu pre svoju kandidatúru v prezidentských voľbách 2012. Ideologicky sa opiera o gaullizmus a tzv. villepinizmus, t. j. vymedzenie sa proti politike súčasného prezidenta Nicolasa Sarkozyho a Zväzu pre ľudové hnutie zo stredopravicových pozícií.

Členmi hnutia sa stalo niekoľko významných osobností, vrátane niekoľkých poslancov, senátorov, starostov a bývalých ministrov (Brigitte Girardin).

## Pozri aj
* Prezidentské voľby 2012 vo Francúzsku
* Villepinizmus
* Sarkozyzmus

## Externé odkazy
* Oficiálna webová stránka  Prezidentské voľby 2012 vo Francúzsku

Kategória:Politické strany vo Francúzsku
World Open

**World Open** je profesinálny snookerový turnaj. Je to jeden z hlavných bodovaných turnajov.Predtým bol známy ako *Grand Prix*, *LG Cup* a tiež *Professsional Players Tournament*. V rokoch 2006 a 2007 sa turnaj hral skupinovým spôsobom, podobným viac futbalovým šampionátom ako knock-outovému systému väčšiny snookerových turnajov.

## História
Turnaj založila v roku 1982 WPBSA pod názvom *Professional Players Tournament* (Turnaj profesionálnych hráčov). Vtedy Ray Reardon porazením Jimmiho Whita vo finále 10-5 získal 50 000 libier.

Do roku 2010 bol turnaj známy hlavne ako *Grand Prix*, no po nástupe Barryho Hearna bol turnaj premenovaný na *World Open* a bol tiež skrátený formát na 3 víťazné framy, aby sa turnaj stal atraktívnejším pre divákov aj televízne spoločnosti, ktoré ho vysielajú.

## Víťazi

Kategória:Snooker
Cesta III. triedy 1783 (Slovensko)

**Cesta III. triedy číslo 1783** (*III/1783*, staré číslo *III/050071*) je cesta III. triedy na Slovensku, v okrese Prievidza. Jej celková dĺžka je 1,910 km a spája obec Ráztočno a mestskú časť Handlovej - Morovno.  

## Priebeh

Cesta začína na križovatke s trasou I/9 v centre obce Ráztočno, mostom prekonáva rieku Handlovka a pokračuje stúpaním k mestskej časti Morovno. Paradoxom je, že hoci ide o časť Handlovej, spojenie s materským mestom je iba touto komunikáciou zachádzkou cez inú, samostatnú obec.

## Zdroj
* Slovenská správa ciest

1783
Kategória:Doprava v okrese Prievidza
Kategória:Stavby v okrese Prievidza
Premier League Snooker 2010

**2010 Premier League Snooker** sa hral od 2. septembra do 28. novembra 2010. Obhajujúci šampión bol Shaun Murphy, ktorý minulý rok porazil vo finále Ronnieho O'Sullivana 7-3. Vo finále vyhral Ronnie O’Sullivan, ktorý porazil Shauna Murphyho 7-1.   

## Turnajový pavúk

## Turnajová tabulka

## Zápasy
2. september - Southampton Guidhall

* **Shaun Murphy 5**-1 Ding Junhui
* *Ronnie O’Sullivan 3-3 Marco Fu*

16. september - Plymouth Pavilions

* Mark Selby 2-**4 Mark Williams**
* *Ronnie O’Sullivan 3-3 Ding Junhui*

30. september - Preston Guild Hall

* **Marco Fu 4**-2 Shaun Murphy
* *Ding Junhui 3-3 Mark Williams*
* Neil Robertson 2-**4 Mark Selby**

7. október - Brentwood Leisure Centre, Essex

* Mark Selby 2-**4 Ding Junhui**
* *Ronnie O’Sullivan 3-3 Shaun Murphy*

14. október - Inverness Leisure Centre

* **Mark Selby 5**-1 Marco Fu
* *Neil Robertson 3-3 Mark Williams*

21. október - Spiceball Leisure Centre, Banbury, Oxfordshire

* **Neil Robertson 6**-0 Ding Junhui
* *Marco Fu 3-3 Mark Williams*

28. október - Penrith Leisure Centre

* **Marco Fu 5**-1 Ding Junhui
* **Ronnie O’Sullivan 4**-2 Mark Williams

4. november - Hutton Moor Leisure Centre

* **Marco Fu 4**-2 Neil Robertson
* *Shaun Murphy 3-3 Mark Selby*

11. november - Grimsby Auditorium

* **Shaun Murphy 4**-2 Mark Williams
* **Ronnie O’Sullivan 5**-1 Neil Robertson

18. november - Venue Cymru, Llandudno, Wales

* **Ronnie O’Sullivan 5**-1 Mark Selby
* Shaun Murphy 2-**4 Neil Robertson**

## Hry nad 100 bodov

* 139, 130, 123, 119, 119, 116, 110, 103, 102 Ronnie O’Sullivan
* 131, 119, 104, 101, 100 Mark Selby
* 124, 120, 116 Neil Robertson
* 124, 109, 103 Shaun Murphy
* 122, 113, 105, 104 Mark Williams
* 122, 103 Ding Junhui
* 107 Marco Fu

## Odkazy
* Oficiálna stránka 
* Kategória:Premier League (snooker)
Cesta III. triedy 2171 (Slovensko)

**Cesta III. triedy číslo 2171** (*III/2171*, staré číslo *III/065033*) je cesta III. triedy na Slovensku, v okresoch Prievidza a Turčianske Teplice. Jej celková dĺžka je 9,950 km a spája obce Ráztočno, stredisko Remata a Sklené. Časť úseku medzi Rematou a Skleným je nedobudovaný.  

## Priebeh

Cesta začína na križovatke s trasou I/9 asi 1,3 km za obcou Ráztočno, v smere k Handlovej. Podchádza železničnú trať Horná Štubňa - Prievidza a pokračuje údolím popri veľkom kameňolome k chate **Poniklec**, kde je križovatka s odbočkou do osady Remata. Cesta pokračuje k stredisku Remata, kde končí vybudovaný úsek cesty z prievidzskej strany. Ďalej vedie lesná, len terénnymi autami zjazdná cesta s prudkým stúpaním na hrebeň pohoria Žiar, kde prechádza do okresu Turčianske Teplice.

Cesta pokračuje vybudovaným úsekom v obci Sklené, ktorú spája s cestou I/65, kde III/2171 končí.

## Zdroj
* Slovenská správa ciest

2171
Kategória:Doprava v okrese Prievidza
Kategória:Doprava v okrese Turčianske Teplice
Kategória:Stavby v okrese Prievidza
Kategória:Stavby v okrese Turčianske Teplice
Metóda konečných prvkov

**Metóda konečných prvkov** je numerická metóda slúžiaca na simuláciu priebehov napätia, deformácii, vlastných frekvencií, prúdenie tepla, javov elektromagnetizmu, prúdenie tekutín a pod. na vytvorenom fyzikálnom modeli. Jej princíp spočíva v diskretizácii spojitého kontinua do určitého (konečného) počtu prvkov, pričom zisťované parametre sú určované v jednotlivých uzlových bodoch. MKP sa používa predovšetkým pre kontrolu už navrhnutých zariadení, alebo na stanovenie kritického (najnamáhanejšieho) miesta konštrukcie. Hoci sú princípy tejto metódy známe už dlhšiu dobu, k jej masovému využitiu došlo až s nástupom modernej výpočtovej techniky.

## Zdroje

Kategória:Mechanika
Kategória:Numerická matematika
German Masters

**German Masters** je profesionálny snookrový turnaj, ktorý vznikol v roku 1995 ako bodovaný turnaj pod názvom German Open. V roku 1998 bol premenovaný na German Masters a zbavený funkcie bodovaného turnaja. Znovu oživený bol v sezóne 2010/2011, kedy sa vďaka popularite snookru v Nemecku stal opäť súčasťou Main Tour.

## Víťazi

Kategória:Snooker
Dušan Tóth

**Dušan Tóth** (* 8. február 1971, Plavé Vozokany) je bývalý slovenský futbalový reprezentant a futbalový tréner. Hrával na poste obrancu. V slovenskej lige odohral vyše 200 zápasov. Momentálne trénuje klub MFK Zvolen.

## Úspechy
* Corgoň liga: 1997, 1998
* Slovenský pohár: 1997
* Liga majstrov: základná skupina: 1997-98

## Referencie

## Externé odkazy
* Profil na national-football-teams.com
* Profil na transfermarkt.de

Kategória:Narodenia v 1971
Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči MFK Košice
Kategória:Osobnosti z Plavých Vozokán